open-index/open-wikipedia-markdown huggingface dataset:
Portsea Island

**Portsea** (Engleski: *Portsea Island*) je otok (danas samo poluotok) na jugozapadu Engleske u Grofoviji Hampshire na kom leži grad Portsmouth.

## Karakteristike

Portsea leži između dvije uvale La Mancha; *Portsmouth Harbour* na zapadu i *Langstone Harbour* na istoku.

Dug je 7,2 km i širok od 3.2 do 5.6 km, a ukupna površina mu iznosi 188 km². Od kopna je odvojen uskim kanalom, koji je odavno premošćen brojnim mostovima.

## Historija

Portsea se za ranog srednjeg vijeka zvao *Portus eg*, a to je bila sintagma od latinskog *portus* = luka i saksonskog *eg* = otok. Vremenom se zaboravilo značenje tog eg pa su ljudi otok počeli zvati Portuseg Island, i na kraju Portsea Island. 
Od kad je kralj Richard I 1194. podigao prvo naselje Portsmouth i čitav otok se počeo nazivati - **Portsmouth Common** (Zajednički Portsmouth).

Kralj Henrya VII, podigao je pored tod starog Portsmoutha brodogradilište, koje je od njega bilo odvojeno poljima, ali se tokom 16 i 17. vijeka značajno proširilo.

Sve do kraja 17. vijeka Portsea je bio čisto ruralan kraj sa oranicama. Stari Portsmouth bio je malo naselje na zapadu otoka.

Prve kuće u Portseu izgrađene su krajem 17. vijeka, a od 1764. postao je parohija.

Predgrađe Portsea je ubrzo prerastaslo stari Portsmouth, pa je 1792. promjenjeno ime otoka iz Portsmouth Common u Portsea, jer je 1793. imao 3050 kuća

Oko 1801. u Portseu je živjelo oko 25.000 ljudi, a Starom Portsmouthu samo oko 7.000. Ta dva naselja su spojena krajem 18. vijeka kad su bedemi Portsmoutha prošireni i obuhvatili i Portsea.

## Reference

## Vanjske veze

* ''A brief history of Portsea, Portsmouth''
It's Alive (film)

***It's Alive*** () je američki horor film snimljen 1974. godine u režiji Larryja Cohena. Protagonisti, koje tumače John P. Ryan i Sharon Farrell, su supružnici za čiju se novorođenu bebu ispostavi da je krvoločno čudovište koje odmah pri porodu masakrira bolničko osoblje. Radnja prikazuje nastavak njenog krvavog pohoda, ali i dileme između supružnika oko toga da li ga trebaju uništiti ili ga pokušati sačuvati.

*It's Alive* je Cohenu, dotada poznatom kao autoru blaxploitation filmova, predstavljao prvi izlet u žanr horora koji će mu obilježiti nastavak karijere. Snimljen je s prilično niskim budžetom, iako je muziku napisao ugledni Bernard Herrmann, a masku i specijalne efekte izradio ugledni Rick Baker (mada će kasnije biti predmetom kritike zbog neuvjerljivosti). *It's Alive* se također za žanr nekarakterističnom društvenom angažiranošću, odnosno zaplet je sugerirao da je beba postala čudovište zbog nedovoljno testiranih lijekova koje je pri trudnoći uzimala majka, odnosno, kao u stvarnom slučaju talidomida 1950-ih, beskrupuloznosti famaceutske industrije. Film je ispočetka imao prilično ograničenu distribuciju, a ni kritike nisu bile pretjerano oduševljene, te su ga proglasile jeftinom eksploatacijskom kopijom *[[Rosemaryna beba|Rosemaryne bebe]]* i *[[Frankenstein (film, 1931)|Frankensteina]]* (naslov *It's Alive* je posuđen iz poznate replike potonjeg filma). U kino-dvoranama se ponovno pojavio tri godine kasnije sa daleko intenzivnijom marketinškom kampanjom, te je postigao veliki uspjeh. Sa vremenom je njegova reputacija, pogotovo među poklonicima žanra, počela rasti, te danas uživa svojevrsni kult status.

Cohen je, potaknut komercijalnim uspjehom, snimio još dva nastavka - *[[It Lives Again]]* 1978. i *[[It's Alive III: Island of the Alive]]* 1987. godine. Godine 2009. je snimljen istoimeni remake od koga se Cohen javno ogradio.

## Uloge
*John P. Ryan ... Frank Davis (kao John Ryan)
*Sharon Farrell ... Lenore Davis
*James Dixon ... Poručnik Perkins
*William Wellman Jr. ... Charley
*Shamus Locke ... Ljekar
*Andrew Duggan ... Profesor
*Guy Stockwell ... Bob Clayton
*Daniel Holzman ... Chris Davis
*Michael Ansara ... Kapetan
*Robert Emhardt ... Direktor

## Izvori

## Vanjske veze
* 
* 
*
Šećem po Moskvi

***Šećem po Moskvi*** je sovjetska filmska komedija snimljena u režiji Georgija Danelije i premijerno prikazana 1964. godine, danas poznata kao jedan od najpopularnijih ostvarenja svog doba, odnosno posljednjih odraza Hrušćovljevog otapanja na sovjetsku kinematografiju.

Protagonist filma, koga tumači Aleksej Loktev, je mladi književnik koji je iz Sibira doletio u Moskvu kako bi se sreo sa svojim starijim, uglednim i establiranim kolegom, ali koji, sticajem okolnosti, zbog problema sa smještajem završi u stanu svog vršnjaka (čiji lik tumači Nikita Mihalkov). Radnja prikazuje njihove pustolovine po gradu, a koje će dodatno zakomplicirati i privlačna prodavačica (čiji lik tumači Galina Poljskih).

Film, koji se odlikovao izuzetnom vedrinom i prikazom bezbrižnog života moskovske omladine, postigao je izuzetnu popularnost, a pjesme iz njega su postale veliki hitovi. 1980-ih je ponovno postao popularan, a što se tumači time da je svojim duhom značajno odskakako od mračnih i depresivnih filmova koji su prikazivali sovjetsku stvarnost pred raspad države. Godine 2008. je snimljen remake pod naslovom *[[Žara (film, 2008)|Žara]]* radnjom smješten u suvremenu Rusiju.

## Uloge
**[[Aleksej Loktev]]* -  Volođa
**[[Nikita Mihalkov]]* - Koljka
**[[Galina Poljskikh]]* -  Aljona
**[[Jevgenij Steblov  ]]* - Sapa
**[[Irina Titova]]* - Sveta
**[[Irina Mirošnićenko]]* - Katja, Koljkina sestra
**[[Ljubov Sergejevna Sokolova|Ljubov Sokolova]]* -  Koljkina majka
**[[Jekaterina Meljnikova]]* - Koljkina baka
**[[Arkadij Smirnov]]*  -  Aleksej Petrovič Voronov, pisac
**[[Vladimir Basov]]*  - čistač poda
**[[Rolan Bikov]]* - Čovjek u parku
**[[Valentina Ananina]]* - prodavačica sladoleda
**[[Veronika Vasiljeva]]* - ceremonijal-majstorica
**[[Irina Skobceva]]* - Nadja 
**[[Ina Churikova]]* - djevojka koja sudjeluje u natjecanju
**[[Marja Vinogradova]]* - žena sa psom
**[[Genadij Jalovič]]* - turistički vodič
**[[Alevtina Rumjaceva]]* - čuvarica podruma
**[[Vladimir Šurupov]]* - Viktor, Koljkin brat
**[[Danuta Stoljarskaja]]* - Anja, Viktorova supruga
**[[Boris Balakin]]* - taksist
**[[Boris Bityukov]]* -Aljonin otac
**[[Pyotr Dolzhanov]]* -  prolaznik
**[[Lev Durov]]* -  milicioner
**[[Arina Alejnikova]]* - djevojka na aerodromu
**[[Igor Bogoljbov]]* - vojni komesar
**[[Vadim Šilov]]* - underground squabbler
**[[Anna PavlovaIV|Anna Pavlova]]* -  sekretarica u vojnom komesarijatu
**[[Viktor Volkov]]* - predradnik na gradilištu
**[[Viktor Shkurin]]* - lopov
**[[Uno Masaaki]]* - Japanac
**[[Svetlana Besedina]]* - djevojka na kiši
**[[Oleg Vidov]]* - čovjek na biciklu
**[[Georgij Danelija]]* - čistač cipela

## Izvori

## Vanjske veze

*
*  ''Walking the Streets of Moscow'' on MosFilm video channel
Udarnik

**Udarnik** () je ruski i srpskohrvatski izraz za superproduktivnog radnika u Sovjetskom Savezu i Jugoslaviji. Reč je izvedena iz izraza „udarni trud“.

Srodni termini su „udarna brigada“ i „udarnik komunističkog rada“, sovjetska počasna titula.

Ova terminologija se sreće u tekstovima u vezi sa radom u drugim komunističkim zemljama, pre svega u Narodnoj Republici Kini, Severnoj Koreji, Narodnoj Republici Poljskoj, Narodnoj Republici Bugarskoj i Jugoslaviji.

## Povezano
* Aleksej Stahanov
* Heroj socijalističkog rada
* Alija Sirotanović
* Arif Heralić
* Omladinska radna akcija
* Orden junaka socijalističkog rada
* Radna brigada

## Vanjske veze
Hildegarde od Francuske

Gospa **Hildegarde Francuska** (fra. *Hildegarde de France*; 914. – ?) bila je kraljevna Francuske.

Bila je jedna od kćeri kralja Charlesa III Glupoga i njegove prve supruge, kraljice Frederune (fra. *Frédérune*) te starija polusestra kralja Louisa IV. Charles je bio nezadovoljan činjenicom da mu prva žena, Frederuna, nije rodila sina.

Hildegarde se udala za Huga od Nordgaua te mu je rodila samo jedno dijete, kćer Hedvigu (937. – 992.).
## Izvori
These Are the Damned

***The Damned*** (), poznat i pod alternativnim naslovom ***These Are the Damned*** () je britanski crno-bijeli science fiction film snimljen u režiji Josepha Loseya i premijerno prikazan 1962. godine. Predstavlja adaptaciju romana *The Children of Light* H.L. Lawrencea. Protagonist, koga tumači Macdonald Carey je vlasnik jahte koji prilikom krstarenja dolazi u mali gradić gdje će upoznati lijepu lokalnu djevojku (čiji lik tumači Shirley Anne Field), a zbog čega dolazi u sukob sa njenim huliganskim bratom (koga tumači Oliver Reed), vođom lokalne bande Teddy Boysa. Radnja prikazuje kako njih dvoje u bijegu pred nasilnicima završe u vojnoj bazi gdje pronalaze niz neobične djece koje vlada drži zatvorene iz nekog mračnog razloga.

Losey je film tokom izgnanstva u Britaniji, gdje je došao raditi nakon što je u Hollywoodu zbog svojih ljevičarskih stavova stavljen na crnu listu. Iako je nastao u produkciji studija Hammer Films, specijaliziranog za "plitka" žanrovska ostvarenja, u njemu su kasniji kritičari pronašli dosta dodirnih točaka sa Loseyevim ranijim filmom *[[Zelenokosi dječak]]*, u kome je kroz motiv djece nastojao iskazati svoje antiratne stavove. *The Damned* je, pak, svojim tonom bio izuzetno mračan i depresivan, što je predstavljalo odraz eskalacije Hladnog rata i u tadašnjoj javnosti sve opravdanijeg straha o njegovom neizbježnom pretvaranju u pravi rat i nuklearnu apokalipsu. Iako je snimljen 1961. godine, njegova distribucija je dugo vremena bila odgađana, prije svega zbog spora sa cenzorima u Britaniji i SAD, koji su brojne motive i scene filma smatrali previše uznemirujućim. Kasnijim kritičarima je *These Are the Damned* postali zanimljivi kao moguća inspiracija za njegove buduće filmove *[[Doctor Strangelove]]* (prije svega scenografiju podzemne baze) i *[[Paklena naranča]]* (kostime huliganske bande).

## Uloge
*Macdonald Carey .... Simon Wells
*Shirley Anne Field .... Joan
*Viveca Lindfors .... Freya Neilson
*Alexander Knox .... Bernard
*Oliver Reed .... King
*Walter Gotell .... Major Holland
*James Villiers .... Kapetan Gregory
*Tom Kempinski  ....  Ted 
*Kenneth Cope  ....  Sid  
*Brian Oulton  ....  Mr. Dingle  
*Barbara Everest  ....  Miss Lamont  
*James Maxwell  ....  Mr. Talbot 
*Nicholas Clay .... Richard

### Djeca
*Kit Williams .... Henry
*Rachel Clay .... Victoria
*Caroline Sheldon .... Elizabeth
*David Palmer .... George
*John Thompson .... Charles
*Christopher Witty .... William
*Rebecca Dignam .... Anne
*Siobhan Taylor .... Mary

## Izvori

## Vanjske veze
* 
* "Nefarious Doings in a World of Sunlit Decay" by Dave Kehr, a review in *The New York Times*, 02-04-2010.
Fantom raja

***Phantom of the Paradise*** () je američki horor filmski mjuzikl snimljen 1974. godine u režiji Briana De Palme. Osnovni zaplet filma je inspiriran kako legendom o Faustu, tako i klasičnim književnim djelima kao što su Lerouxov *[[Fantom opere]]* i Wildeova *[[Slika Doriana Graya]]*. Protagonist, čiji lik tumači William Finley, je rock muzičar kome dijabolični producent (čiji lik tumači Paul Williams, također autor muzike za film) ukrade muziku te je koristi kako bi stvorio vlastiti bend, odnosno vodio uspješnu koncertnu dvoranu. Radnja prikazuje kako nakon niza incidenata bude unakažen, ali kao "fantom" počne opsjedati dvoranu, ali i pomagati mladoj pjevačici (čiji lik tumači Jessica Harper) u koju je zaljubljen. *Phantom of the Paradise*, koji se isticao za tadašnje standarde neuobičajenom kombinacijom žanrova, neslavno je propao i kod publike i kod kritike; muzika je, međutim, dobila pohvale te dobila nominacije za prestižne nagrade. Na filmu je kao scenograf zajedno sa svojim tadašnjim dečkom i budućim suprugom Jackom Fiskom sudjelovala Sissy Spacek, koju će De Palma dvije godine kasnije učiniti zvijezdom svoga velikog hita *[[Carrie (film, 1976)|Carrie]]*.

## Uloge
* William Finley ... Winslow Leach/Fantom
** Paul Williams ... Fantomov pjevajući glas
* Paul Williams ... Swan
* Jessica Harper ... Phoenix
* Gerrit Graham ... Beef
** Raymond Louis Kennedy ... Beefov pjevajući glas
* George Memmoli ... Arnold Philbin, (prezime je očigledan homage glumici Mary Philbin koja je tumačila lik Christine u nijemom filmu ''Fantom opere'').
* Archie Hahn, Jeffrey Comanor, i Peter Elbling (naveden kao Harold Oblong) ... The Juicy Fruits / The Beach Bums / The Undeads
* Rod Serling (*nenaveden na špici*) ... uvodna naracija

## Muzički brojevi
Filmski soundtrack album sadrži sve pjesme osim "Never Thought I'd Get to Meet the Devil" i "Faust" (1st Reprise). Sve stihove i muziku je napisao Paul Williams.
# "*Goodbye, Eddie, Goodbye*" – The Juicy Fruits
# "*Faust*" – Winslow
# "*Never Thought I'd Get to Meet the Devil*" – Winslow
# "*Faust*" (1st Reprise) – Winslow, Phoenix
# "*Upholstery*" – The Beach Bums
# "*Special to Me*" – Phoenix
# "*Faust*" (2nd Reprise) – The Phantom
# "*The Phantom's Theme (Beauty and the Beast)*" – The Phantom
# "*Somebody Super Like You*" (Beef construction song) – The Undead
# "*Life at Last*" – Beef
# "*Old Souls*" – Phoenix
# "*The Hell of It*" (plays over end credits) – Swan

## Reference

## Vanjske veze
* 
* 
* Detailed fansite: Swan Archives
* Detailed article: ''Why Winnipeg? The 1975 Phantom Phenomenon''
Istok je crven (film)

***Istok je crven*** () je kineski filmski mjuzikl snimljen 1965. godine u režiji Wang Ping, koji se smatra jednim od najpoznatijih propagandnih, odnosno socrealističkih ostvarenja u historiji kineske i svjetske kinematografije.

Temelji se na istoimenoj predstavi koja je 2. oktobra 1964. godine originalno bila postavljena u pekinškoj Velikoj narodnoj sali kako bi se obilježila 15. obljetnica stvaranja Narodne Republike Kine. U filmu se kroz spektakularne plesne i muzičke točke rekonsturira historija Kine od nacionalnih poniženja u Opijumskim ratovima, preko osnivanja KP Kine, izbijanja građanskog rata, Dugog marša, borbe protiv japanskih zavojevača, pa sve do trijumfa kineskih komunista 1949. godine. Od svih muzičkih točki najpoznatija je himna *[[Istok je crven]]* po kojoj je film dobio ime, i koja se smatra svojevrsnom alternativnom himnom kineskih komunista.

## Reference

## Vanjske veze
*
*
*
Angst isst Seele auf

***Angst isst Seele auf*** () je njemački kratki igrani film snimljen 2002. godine u režiji Shahbaza Noshira. Predstavlja svojevrstan homage znamenitom Fassbinderovom filmu *[[Svi drugi se zovu Ali]]* iz 1974. godine. Protagonist, koga tumači Pierre Sanoussi-Bliss je tamnoputi muškarac koga pred ravnodušnim prolaznicima na ulici zlostavljaju radikalno desni ekstremisti i huligani prije nego što ga izbavi policija. Radnja prikazuje kako se ispostavi da je on glumac koji nakon incidenta dolazi u teatar tumačiti glavnu ulogu u predstavi po Fassbinderovom filmu. Film je gotovo u potpunosti snimljen subjektivnim kadrovima.

## Vanjske veze
*
The Kiss of the Vampire

***The Kiss of the Vampire*** () je britanski horor film snimljen 1963. godine u režiji Don Sharpa. Protagonist, čiji lik tumači Edward de Souza je britanski turist koji zajedno početkom 20. vijeka putuje Bavarskom i prenoći u zamku gdje će mu suprugu (čiji lik tumači Jennifer Daniel) oteti pripadnici vampirskog kulta. Radnja prikazuje kako on, u nastojanju da je oslobodi, dobija pomoć od piću sklonog lovca na vampire (koga tumači Clifford Evans). *The Kiss of the Vampire* je nastao u produkciji Hammer Films i originalno bio zamišljen kao nastavak filma *[[Brides of Dracula]]*, odnosno pokušaj da se serija o Draculi nastavi bez Christophera Leeja. Film je prilikom prikazivanja u SAD bio izložen strahovitom sakaćenju od strane tamošnjih cenzora, a još većem prilikom televizijske premijere, pa su, samo iz razloga da se napuni termin prikazivanja, dosnimljene nove scene.

## Uloge
* Clifford Evans ... Profesor Zimmer
* Noel Willman ... Dr. Ravna
* Edward de Souza ... Gerald Harcourt
* Jennifer Daniel ... Marianne Harcourt
* Barry Warren ... Carl Ravna
* Brian Oulton ... Prvi sljedbenik
* Noel Howlett ... Father Xavier  
* Jacquie Wallis ... Sabena Ravna
* Peter Madden ... Bruno
* Isobel Black ... Tania
* Vera Cook ... Anna
* John Harvey ... Policijski narednik

## Vanjske veze
* 
*
Avdo Halilović

**Avdo Halilović** (Orahova, 1953), bosanskohercegovački pisac.
## Život
Avdo Halilović je rođen 1953. godine u Orahovi blizu Bosanske Gradiške. Poslije obrazovanja u rodnom kraju, 1977. godine je diplomirao Historiju jugoslavenskih književnosti na Filozofskom fakultetu u Sarajevu. Svoje literarno bavljenje otpočeo je kao gimnazijalac objavljivanjem pjesama u banjalučkom „Listu omladine Bosanske krajine” (LOK), te kao student u studentskom listu „Naši dani” u Sarajevu. Do rata u Bosni i Hercegovini, radio je kao srednjoškolski profesor u Derventi. Od kraja rata je radio u osnovnoj školi u Sanskom Mostu kao profesor bosanskog, hrvatskog i srpskog jezika i književnosti. Tu je i sad zaposlen.

Od 2005. objavio je nekoliko književnih djela koja su promovirane u lokalnim elektronskim medijima te u okviru mnogih gradskih vijećnica i biblioteka. Za priče za djecu je bio dobitnik nekoliko nagrada, dok su romani „Kozara, remake” i „Čardak na Savi” imali relativno dobar komercijalni uspjeh. Zastupljen je u biografskom leksikonu „Ko je ko u Bosni i Hercegovini 2014-2018”.

## Djela
* *Sokolovo brdo* (pripovijetke, 2005)
* *Arhitekti i dželati* (roman, 2006)
* *Kozara, remake* (pripovijetke, 2010)
* *Čardak na Savi* (pripovijetke, 2015)
* *Noć divljih golubova* (knjiga za mlađe, 2016)
Očekivanja

***Očekivanja*** ) je sovjetski kratki televizijski film snimljen 1966. u režiji Leonida Marjagina. Protagonistica, čiji lik tumači Galina Poljskih, je usamljena poštarica, a radnja prikazuje njen odnos sa geologom koga je upoznala tokom vršenja posla.

## Vanjske veze
*
Falsifikator (film)

***Falsifikator*** je srpsko-bosanskohercegovačko-hrvatski igrani film snimljen u režiji Gorana Markovića i premijerno prikazan 2013. godine. Marković je za njega napisao scenario zajedno sa Tihomirom Stanićem. Po žanru je mešavina drame i crne komedije. Naslovni protagonist, čiji lik tumači Stanić, je čovek koji 1968. godine falsifikuje diplome ne iz koristoljublja nego iz uverenja da u tadašnjem jugoslovenskom društvu "svako mora biti srećan". Radnja prikazuje kako se njegova uverenja sudaraju sa stvarnošću kada se ispostavi da "stručnjaci" koje je tako usrećio izazivaju nesreću drugim ljudima, a on sam završi u zatvoru gde polako shvata da je i država u koju je verovao najobičnija laž.

## Uloge

## Reference

## Vanjske veze
*
Novinar (film, 1967)

***Novinar*** () je sovjetski crno-bijeli igrani film snimljen 1967. godine u režiji Sergeja Gerasimova. Po žanru je mješavina drame i ljubavnog filma te se sastoji od dva dijela. U prvom dijelu naslovni protagonist, mladi novinar po imenu Jurij (čiji lik tumači Jurij N. Vasiljev), kao novinar dolazi iz Moskve u malo mjesto na Uralu istražiti optužbe koje je protiv lokalnih vlasti uputila jedna tamošnja žena (čiji lik tumači Nadežda Fedosova), ali mu pažnju također zaokupi lokalna djevojka po imenu Šura (čiji lik tumači Galina Poljskih). U drugom dijelu se prikazuje kako po zadatku odlazi u Pariz, gdje, između ostalih, sreće niz tamošnjih slavnih ličnosti - poput glumica Annie Girardot i pjevačice Mireille Mathieu koje u cameo ulogama glume same sebe - prije nego što se vrati na Ural i otkrije da je Šura postala predmetom lažnih optužbi da je sa njim u nemoralnoj vezi. Gerasimov je napisao scenario posebno za Galinu Poljskih, koja mu je bila jedna od najdarovitijih učenica u glumačkoj školi. Film je izazvao veliku pažnju zbog, za tadašnje sovjetske standarde, neobično eksplicitnog prikaza svjetonazorskih i drugih razlika unutar sovjetskog društva, odnosno snažnog kontrasta između međunarodne metropole i ruske provincije. Premijerno je prikazan na Moskovskom filmskom festivalu gdje je osvojio glavnu nagradu.

## Uloge
* Jurij N. Vasiljev – *Jurij Alijabijev*
* Galina Poljskikh – *Šura Okaemova*
* Nadežda Fedosova – *Anikina*
* Sergej Nikonenko – *Reutov*
* Valentina Teličkina – Valka
* Vasily Shukshin - *Jevgenij Sergejevich, novinar*
* Anatolij Križanski – *Sid Barton*, američki novinar
* Annie Girardot - *Annie Girardot* (cameo)
* Mireille Mathieu - *Mireille Mathieu* (cameo)
* Sergej Gerasimov - *Aleksej Kolesnikov*
* Tamara Makarova - *Olga Panina*

## Vanjske veze
* 
* Фильм режиссёра Сергея Герасимова «Журналист» (СССР, 1967 год). Информация о фильме.  Официальный сайт Киностудии имени М. Горького // gorkyfilm.ru
* Фильм режиссёра Сергея Герасимова «Журналист» (СССР, 1967 год). Информация о фильме, актёры и роли.  // ruskino.ru
* Фильм режиссёра Сергея Герасимова «Журналист» (СССР, 1967 год). Информация о фильме.  Телеканал «Россия-Культура» // tvkultura.ru
* *[[Яцко, Вячеслав Александрович|В. А. Яцко]]*. «Искусство четвёртой степени». — Статья о творчестве актрисы Галины Александровны Польских. Журнал «Самиздат» // samlib.ru
That's Entertainment!

***That's Entertainment!*** () je američki dokumentarni film snimljen 1974. godine u režiji Jacka Haleya Juniora. Napravljen je od strane studija MGM povodom proslave 50. obljetnice postojanja, i u njemu se nastoje evocirati njegovi najveći uspjesi, i to kroz kompilaciju najpoznatijih pjesama, odnosno plesnih točaka iz najpopularnijih i najuspješnijih mjuzikala po kojima je taj studio bio poznat. Film, u kome kao naratori i voditelji služe neke od najvećih MGM-ovih zvijezda, je, međutim, napravljen u vrijeme kada se studio nalazio u financijskoj krizi, odnosno bio u procesu preorijentacije sa proizvodnje filmova na vođenje kockarnica u Las Vegasu; u tom trenutku su bili prodani, van pogona ili napušteni mnogi od njegovih legendarnih studija gdje su se pravili filmovi, a što priznaju i neki od voditelja. Film je usprkos svemu tome postigao iznenađujući komercijalni uspjeh, te je čak, a što je bila prilična rijetkost za tadašnje hollywoodske, i općenito bilo koje druge, dokumentarne filmove dvije godine dobio nastavak pod naslovom *[[That's Entertainment, Part II]]*.

## Reference

## Vanjske veze
* 
*
The Maniac

***Maniac*** (; također poznat i pod naslovom ***The Maniac***) je britanski triler film snimljen 1963. godine u režiji Michaela Carrerasa. Protagonist, koga tumači Kerwin Matthews, je američki slikar koji se prilikom odmora na jugu Francuske zaljubi u djevojku (čiji lik tumači Liliane Brouse), kćer vlasnika lokalne kavane, ali koga na kraju zavede njena pomajka (koju tumači Nadia Gray). Radnja prikazuje kako ga ona potakne da joj pomogne pomoći iz duševne bolnice izbaviti muža koji je tamo završio nakon što je bio živog spalio muškarca osumnjičenog za kćerino silovanje.

## Uloge
* Kerwin Mathews ... Jeff Farrell
* Nadia Gray ... Eve Beynat
* Donald Houston ... Henri
* Liliane Brousse ... Annette Beynat
* George Pastell ... Inspector Etienne
* Arnold Diamond ... Janiello
* Norman Bird ... Salon
* Justine Lord ... Grace
* Jerold Wells ... Giles
* Leon Peers ... Blanchard
* André Maranne ... Salon

## Vanjske veze
*

## References
Giséle od Francuske

Prema tradiciji, gospa **Giséle od Francuske** (fra. *Giséle de France*) bila je princeza Zapadne Franačke u 10. vijeku.

Njezin je otac navodno bio kralj Charles III od Francuske, a majka kraljica Frederuna, prva supruga kralja Charlesa. To bi značilo da je Giséle bila polusestra kralja Louisa IV Prekomorskog.

Giséle se udala za vojvodu Rolla od Normandije nakon što se on preobratio na kršćanstvo, ali nisu imali djece.
## Izvori
The Old Dark House

***The Old Dark House*** () je američki crno-bijeli horor film snimljen 1932. godine u režiji Jamesa Whalea. Predstavlja adaptaciju romana *Benighted* J. B. Priestlyja. Radnja prikazuje kako se grupa namjernika pred olujom sklanja na imanje u Walesu gdje žive članovi ekscentrične porodice Femm. *The Old Dark House*, koji je uz elemente horora koristio i elemente komedije, je okupio impresivnu glumačku ekipu, uključujući Charlesa Laughtona u njegovoj prvoj hollywoodskoj ulozi. Usprkos toga, doživio je komercijalni neuspjeh u SAD, ali je zato bio gledan u Whaleovoj rodnoj Britaniji. Godine 1957. mu je isteklo autorsko pravo, te se dugo vremena smatrao izgubljenim. Godine 1963. je snimljen istoimeni remake u produkciji britanskog studija Hammer Films. Nekoliko godina je ponovno pronađen, te je među kritičarima i filmskim historičarima stekao reputaciju jednog od najboljih ostvarenja Whaleove filmografije.

## Cast
* Boris Karloff ... Morgan
* Melvyn Douglas ... Roger Penderel 
* Raymond Massey ... Philip Waverton
* Gloria Stuart ... Margaret Waverton
* Charles Laughton ... Sir William Porterhouse
* Lilian Bond ... Gladys DuCane Perkins
* Ernest Thesiger ... Horace Femm
* Eva Moore ... Rebecca Femm
* Brember Wills ... Saul Femm
* Elspeth Dudgeon ... Sir Roderick Femm (navedena kao "John Dudgeon")

## Vanjske veze

* 
* 
*
Bláznova kronika

***Bláznova kronika*** () je čehoslovački crno-bijeli igrani film snimljen 1964. godine u režiji Karela Zemana. Po žanru predstavlja kombinaciju historijskog, pustolovnog filma i komedije, sa određenim primjesama fantastike. Radnja se događa u Češkoj za vrijeme Tridesetogodišnjeg rata, te prati pustolovine dječaka i djevojčice koje tumače Petr Kostka i Emília Vašáryová. Film je igrane scene nadopunio elementima lutkarske animacije, ali i animiranim sekvencama po uzoru na ilustracije švicarskog umjetnika Matthäusa Meriana. Dio kritičara je u filmu i njegovoj antiratnoj poruci pronašao odraze tjeskobe koju je izazivao tada aktualni Hladni rat.

## Vanjske veze
* 
* České filmové nebe 
* Filmová databáze
*
Ukradená vzducholoď

***Ukradená vzducholoď*** ) je čehoslovačko-italijanski crno-bijeli pustolovni film za djecu snimljen 1967. godine. Temelji se na motivima djela Julesa Vernea, a radnja započinje 1891. kada grupa dječaka u Pragu sticajem okolnosti ukrade zračni brod i prolazi kroz niz pustolovina. Film je napravljen kombinacijom igranih sekvenci i animacije, pri čemu se nastojalo maksimalno zadržati ugođaj iz najranijih Verneovih ilustracija.

## Vanjske veze
* 
* 
*
Ich war neunzehn

***Ich war neunzehn*** () je istočnonjemački ratni film snimljen 1968. godine u režiji Konrada Wolfa. Film je velikim dijelom autobiografskog karaktera, odnosno temelji se na autorovim iskustvima na kraju Drugog svjetskog rata. Protagonist, koga tumači Jaecki Schwarz, je njemački mladić koji je nekoliko godina ranije, kao dijete, zajedno sa komunističkim roditeljima pred nacistima pobjegao u SSSR. Radnja prikazuje kako se kao pripadnik Crvene armije vraća u domovinu, odnosno brojne situacije u kojoj se on sam, kao i njegovi sunarodnjaci suočava sa novim izazovima koje donosi krah Trećeg rajha.

*Ich war neuzehn* je bio jedan od najambicioznijih projekata istočnonjemačke kinematografije. U njega su uložena velika financijska sredstva, a logističku podršku su pružile i sovjetska i istočnonjemačka vojska. Usprkos toga, kasniji kritičari su držali da se svojom kvalitetom izdigao iznad tipičnog propagandnog filma; to se najčešće tumači time da su zbivanja prikazana iz protagonistove perspektive, odnosno da cijeli film ima izrazito osoban ton. Wolf je također u filmu razbio jedan od dotadašnjih tabua, odnosno prikazao je, mada implicitno, sovjetske ratne zločine, odnosno masovna silovanja Njemica od strane pripadnika Crvene armije.

## Vanjske veze
*
*  (u.a. Uraufführungsplakat, Szenenentwurf, historisches Filmprogramm, Fotos)
*http://www.mediaculture-online.de/Ich_war_neunzehn.64.0.html 
* Filmrezension
Signal (pjesma)

**"Signal"** je drugi samostalni singl što ga je izdao japansku muzičar TK from Ling tosite sigure. Singl je, kao i sve njegove samostalne matrijale, objavio Sony, a premijerno je izdan 7. rujna 2016. godine, netom prije izlaska njegovog trećeg solo albuma, *[[white noise]]*. Na Oriconovoj ljestvici je zauzeo ukupno 18. mjesto.

"Signal" je, kao i raniji "unravel", dobio dva izdanja, točnije regularno i *Limited* izdanje; potonje je objavljeno kao promotivni materijal za anime *[[91 Days]]*, čija je uvodna pjesma bila upravo "Signal". Regularno izdanje sadržavalo je ukupno tri kompozicije, odnosno naslovnu pjesmu i reizdanja pjesama "Shandy" (koja je, kao "シャンディ", objavljena na Lingovom albumu *[[still a Sigure virgin?]]* iz 2010. godine) i "unravel (acoustic version)" (koja je 2015. godine reizdana kao samostalni singl). Ovo je, tako, bio prvi TK-jev samostalni materijal koji je donio tek jednu novu kompoziciju i to samo naslovnu pjesmu. *Limited* izdanje sadrži i *TV edit* naslovne pjesme, kako je prikazan tokom uvodne špice animea.

Naslovna pjesma je ponovo reizdana u sklopu albuma *[[white noise]]*.

## Popis pjesama

## Vanjske veze
* Diskografija
Kaulaulaokalani

**Kaulaulaokalani** (havajski: *lani* = "nebo"; *o ka lani* = "nebeski") bio je havajski plemić, poglavica Koʻolaua na otoku Oahuu. Bio je vazal svog rođaka, velikog poglavice Lakone od Oahua te, kao i on, potomak tahićanskog čarobnjaka Mawekea preko princa Kalehenuija.

Roditelji Kaulaulaokalanija bili su plemić Kawalewaleoku i njegova supruga Unaʻula. Kaulaulaokalanijeva supruga bila je princeza Kalua-i-Olowalu. Njihova je kći bila Kaimihauoku.
## Izvori
Na kometě

***Na kometě*** () je čehoslovački science fiction pustolovni film  snimljen 1970. u režiji Karela Zemana. Predstavlja adaptaciju romana *[[Hector Servadac]]* francuskog pisca Julesa Vernea. Radnja počinje 1888. godine u Sjevernoj Africi gdje se francuska kolonijalna vojska sukobljava sa lokalnim domorocima, ali što se prekine kada nakon eksplozije završe na kometu gdje su prisiljeni surađivati radi preživljevanja. 

## Uloge
* Emil Horváth : Poručnik Servadac
* Magda Vášáryová : Angelika
* Frantisek Filipovský : pukovnik Picard
* Cestmír Randa : Španski konzul
* Josef Hlinomaz : Kapetan Lacoste

## Vanjske veze
*
Oakham

**Oakham** (čita se *Okem*) je grad od 11,101 stanovnika na jugoistoku Engleske.

On je i administrativni centar (county town) Grofovije Rutland.

## Geografija

Oakham leži nedaleko od akumulacionog jezera Rutland, u dolini Catmose , udaljen 37 km od zapadno od Peterborougha.

## Historija

Oakham je izrastao u sjeni normanskog zamka, od kojih je danas preostala jedino dvorana za bankete. Zamak je podigao normanski vlastelin Walkelin de Ferrers,  između 1180. -1190.

Pretpostavlja se da je prije Normanske ivazije na istom mjestu postojalo starije saksonsko naselje, i da ime grada - Oakham, potječe od imena vladara tog naselja, koji se zvao  - Occa.

Normani su gotovo u isto vrijeme podigli i crkvu, ali od orginalne normanske arhitekture nije ostalo ništa jer je temeljno rekonstruirana od 13. do 14. vijeka.

Grad je poznat i po gimnaziji koju je 1584. podigao bogati sugrađanin Robert Johnson, ona djeluje i danas kao privatna škola.

Oakham je stagnirao i smanjio se za posljednja tri vijeka, danas je uspavani trgovački gradić, potpuno nedirnut modernim razvojem. .

## Pobratimski gradovi

*, Barmstedt
*, Dodgeville, Wisconsin

## Reference

## Vanjske veze

* ''Oakham Town Council''
Coxcoxtli

**Coxcoxtli** [Koškoštli] bio je *[[tlatoani]]* (kralj) Culhuacána u današnjem Meksiku, predak astečkih careva. Njegov je unuk bio prvi astečki car.

Njegova supruga nije poznata, ali se zna da je imao dvoje djece — sina zvanog Huehue Acamapichtli i kćerku Atotoztli I, koja je bila majka prvog astečkog cara, Acamapichtlija od Tenochtitlána.

Sin ga je naslijedio na mjestu kralja svoga grada.
## Izvori
The Old Dark House (film, 1963)

***The Old Dark House*** () je britansko-američka horor filmska komedija snimljena 1963. godine u režiji Williama Castlea. Predstavlja adaptaciju filma *Benighted* J. B. Priestlyja, odnosno remake istoimenog crno-bijelog klasičnog hollywoodskog filma iz 1932. godine. Protagonist, koga tumači Tom Poston, je američki trgovac automobilima koji treba dostaviti novo vozilo na izolirano u imanje u Walesu gdje se suočava sa članovima bizarne porodice i svjedoči zastrašujućim događajima. Kritičari nisu bili skloni filmu, a sličan stav se zadržao i kod današnjih kritičara koji ga negativno ocjenjuju u usporedbi sa ranijom verzijom.

## Uloge
*Tom Poston ...  Tom Penderel
*Robert Morley ... Roderick Femm
*Janette Scott ...  Cecily Femm
*Joyce Grenfell ... Agatha Femm
*Mervyn Johns ... Potiphar Femm
*Fenella Fielding ... Morgana Femm
*Peter Bull ... Caspar/Jasper Femm
*Danny Green ... Morgan Femm
*John Harvey ... Recepcioner u klubu
*Amy Dalby ... Kockar (nenaveden na špicu)

## Reference

; Literatura

* 

## Vanjske veze
* (1963)
*Classic-Horror review
Pohádky tisíce a jedné noci

***Pohádky tisíce a jedné noci*** () je čehoslovački animirani film snimljen 1974. u režiji Karela Zemana. Radnja se temelji na motivima znamenite orijentalne zbirke priča *[[1001 noć]]* sa posebnim naglaskom na pustolovine moreplovca Sinbada. Film se sastoji od sedam cjelina koje su prethodno bile distribuirane kao kratki filmovi. Animacija je napravljena u stilu drevnih perzijskih minijatura.

## Sadržaj

### Prvo putovanje
*Dobrodružství námořníka Sindibáda* ("Pustolovine pomorca Sindbada", 14 min. 1971).

### Drugo putovanje
*Druhá cesta námořníka Sindibáda* ("Drugo putovanje pomorca Sindbada", 13 min., 1972).

### Treče putovanje
*V zemi obrů* ("U zemlji divova", 13 min., 1973).

### Četvrto putovanje
*Magnetová hora* ("Magnetna gora", 15 min., 1973).

### Peto putovanje
*Létající koberec* ("Leteći sag", 11 min., 1973).

### Šesto putovanje
*Mořský sultán* ("Morski sultan", 10 min., 1974).

### Sedmo putovanje
*Zkrocený démon* ("Ukroćeni demon", 12 min., 1974).

## Izvori

## Vanjske veze
*
Čarobnjakov učenik (razvrstavanje)

**Čarobnjakov učenik** može označavati:

**[[Čarobnjakov učenik]]*, pjesma njemačkog pisca J. W. Goethea
*njegove ekranizacije:
**segment Disneyevog filma *[[Fantasia (film, 1940)|Fantasia]]* iz 1940. godine
***[[The Sorcerer's Apprentice (film, 1955)|The Sorcerer's Apprentice]]*, kratki baletni film iz 1955. godine, rež. Michael Powell
**[[Čarodějův učeň]]*, čehoslovačko-zapadnonjemački animirani film iz 1978. godine, rež. Karel Zeman
Čarodějův učeň

***Čarodějův učeň*** (), također poznat i pod naslovom ***Krabat***, je čehoslovačko-zapadnonjemački animirani film snimljen 1978. godine u režiji Karela Zemana. Predstavlja adaptaciju romana *[[Krabat (Preußler)|Krabat]]* njemačkog pisca Otfrieda Preußlera, koji se pak, temeljio na lužičkosrpskim legendama. Naslovni protagonist je učenik zlog čarobnjaka koji ima običaj svake godine jednog od svojih učenika izazivati na smrtonosni dvoboj.

Godine 2008. je po istom romanu u Njemačkoj snimljen igrani film pod naslovom *[[Krabat (film)|Krabat]]*.

## Vanjske veze
* 
* 
* Filmfotos zu ''Krabat'' auf Ost-Film
Pohádka o Honzíkovi a Mařence

***Pohádka o Honzíkovi a Mařence*** () je čehoslovački animirani film snimljen 1980. godine u režiji Karela Zemana, poznat kao posljednje ostvarenje u njegovoj filmografiji. Temelji se na češkim legendama, a protagonist je vitez po imenu Honzik koji se zaljubi u šumsku vilu po imenu Marenca, te doživljava niz pustolovina kako bi bio vrijedan njene ljubavi. Naslovni likovi filma su iskovani na srebrnoj kovanici od 200 čeških kruna izdanoj u počast Zemanu.

## Reference

## Vanjske veze
*
Lenny Bruce

**Leonard Alfred Schneider** (13. oktobar 1925 – 3. august 1966), poznatiji po umjetničkom pseudonimu **Lenny Bruce**, je bio američki komičar i pisac poznat kao jedan od najžešćih društvenih kritičara svog vremena, ali i po javnim stand up nastupima gdje je često psovao, a zbog koga mu se 1964. sudilo sudskom procesu zbog opscenosti na kome je osuđen na zatvorsku kaznu. Prije nego što je počeo izdržavati zatvorsku kaznu, umro je od prekomjerne doze droge, te postao jednom od ikona i mučenika američke kontrakulture, seksualne revolucije i borbe za slobodu govora. Danas se smatra jednim od najvećih scenskih izvođača svog vremena i uzora brojnim budućim stand up izvođačima.

Godine 1974. je o njemu Bob Fosse snimio biografski film *[[Lenny (film)|Lenny]]* gdje njegov lik tumači Dustin Hoffman.

## Izvori

## Vanjske veze

* The Official Lenny Bruce Website
* 
* "Famous Trials: The Lenny Bruce Trial, 1964", University of Missouri - Kansas City School of Law. Includes Linder, Douglas, "The Lenny Bruce Trial: An Account", 2003. .
* 
* Correspondence and Other Papers Pertaining to Lenny Bruce's Drug Case, held by the Billy Rose Theatre Division, New York Public Library for the Performing Arts
Lenny (film)

**Lenny** (eng. *Lenny*) je američki crno-bijeli biografski film iz 1974. godine o komičaru Lennyju Bruceu kojeg je režirao Bob Fosse, a u kojem je glavnu ulogu ostvario Dustin Hoffman. Scenarij je napisao Julian Barry prema vlastitoj istoimenoj drami.

## Radnja

Radnja filma "skače" između različitih razdoblja Bruceova života, uključujući scene kada je bio na vrhuncu slave kao i one kada je pred kraj života koristio pozornicu noćnih klubova kako bi izlijevao vlastite frustracije. Gledatelj izbliza prati kako su se Bruce i njegova buduća supruga, striptizeta Honey upoznali i provodili zajedničko vrijeme. Zbog obiteljskih obveza, Lenny pokuša svoj nastup napraviti što "sigurnijim", ali ne uspijeva. Konstantno u problemima zbog učestale upotrebe prostih riječi koje u to vrijeme nisu bile zakonom dozvoljene, kod Lennyja se stvara kompleks mesije koji dodatno potpaljuje njegov komičarski talent, ali i talent za samo-destrukciju. Izmoren od učestalih sudskih procesa protiv "sistema", na kraju filma Lenny Bruce umire od predoziranja morfijem 1966. godine.

## Glumačka postava
* Dustin Hoffman kao Lenny Bruce
* Valerie Perrine kao Honey Bruce
* Jan Miner kao Sally Marr
* Stanley Beck kao Artie Silver
* Rashel Novikoff kao teta Mema
* Gary Morton kao Sherman Hart
* Guy Rennie kao Jack Goldman

## Kritike
Film *Lenny* pobrao je hvalospjeve kritičara i publike. Na popularnoj Internet stranici Rotten Tomatoes film ima 100% pozitivnih ocjena od sveukupno 16 zaprimljenih kritika.

## Nagrade i nominacije

Valerie Perrine je osvojila nagradu za najbolju glumicu na filmskom festivalu u Cannesu 1975. godine.

### Oscar
Film *Lenny* nominiran je u šest kategorija za prestižnu filmsku nagradu Oscar, ali nije osvojio niti jednu.

*Najbolji film - Marvin Worth
*Najbolji redatelj - Bob Fosse
*Najbolji glumac - Dustin Hoffman
*Najbolja glumica - Valerie Perrine
*Najbolji adaptirani scenarij - Julian Barry
*Najbolja kamera - Bruce Surtees

### Zlatni globus
Film *Lenny* nominiran je u tri kategorije za nagradu Zlatni globus, ali nije osvojio niti jednu.

*Najbolji redatelj - Bob Fosse
*Najbolji glumac (drama) - Dustin Hoffman
*Najbolja glumica (drama) - Valerie Perrine

## Izvori

## Vanjske veze
* 
*
Valerie Perrine

**Valerie Ritchie Perrine** (3. septembar 1943 - 23. mart 2026) bila je američka glumica i bivša manekenka, najpoznatija po nastupima u filmovima 1970-ih.

Rođena je kao kćer potpukovnika američke vojske i plesačice, a karijeru je započela kao šougerla u Las Vegasu. Početak glumačke karijere je obilježila spremnost za skidanje pred kamerama - kako za časopis *[[Playboy]]*, tako i na filmu, pa i na televiziji, gdje je 1973. prilikom prikazivanja TV-drame *[[Steambath (drama)|Steambath]]* na programu PBS-a bila prva glumica u historiji američke televizije koja je pokazala gole grudi. 1974. je tumačila lik Honey Bruce, supruge protagonista biografskog filma *[[Lenny (film)|Lenny]]*, a za koji je osvojila niz prestižnih nagrada. Mlađim generacijama je, pak, poznata po liku Miss Tesscmacher, djevojke glavnog negativca Lex Luthora u popularnom filmu *[[Superman (film, 1978)|Superman]]*.

## Filmografija

## Izvori

## Vanjske veze

* 
*
Paranoiac

***Paranoiac*** () je britanski crno-bijeli triler film snimljen 1963. godine u režiji Freddieja Francisa. Predstavlja adaptaciju romana *[[Brat Farrar]]* Josephine Tey. Radnja se događa na imanju bogate porodice Ashby gdje nakon tragične smrti roditelja žive brat-alkoholičar Simon (koga tumači Oliver Reed) i njegova mentalno nestabilna sestra Eleanor (čiji lik tumači Janette Scott; Simonovi planovi o preuzimanju nasljedstva poremeti dolazak stranca koji tvrdi da je njegov brat za koga se držalo da je izvršio samoubistvo.

## Uloge
*Janette Scott ... Eleanor Ashby
*Oliver Reed ... Simon Ashby
*Sheila Burrell ... Tetka Harriet
*Maurice Denham ... John Kossett
*Alexander Davion ... Tony Ashby
*Liliane Brousse ... Françoise
*Harold Lang ... Tip iz RAF-a
*Arnold Diamond ... Vlasnik puba
*John Bonney ... Keith Kossett
*John Stuart ... Williams

## Izvori


## Vanjske veze
*
Stardust (film, 1974)

***Stardust*** () je britanski igrani film snimljen 1974. godine. Po žanru je mješavina drame i mjuzikla, a predstavlja nastavak filma *[[That'll Be the Day (film)|That'll Be the Day]]* snimljenog prethodne godine. U njemu David Essex ponavlja ulogu mladog rock-muzičara, a radnja, koja počinje 1960-ih, prikazuje kako sa svojim bendom postiže uspjeh i postaje velika rock-zvijezda, ali i kako se  do 1970-ih počinje gubiti zbog dekadentnog života kojim dominiraju seks i droga. *Stardust* je, kao i prethodni film, predstavljao priliku za nastup nekih od tada najpopularnijih imena britanske rock-muzike.

## Glavne uloge

## Izvori

## Vanjske veze
*
*That'll be the Stardust! Radio Drama
The Taking of Pelham One Two Three (roman)

***The Taking of Pelham One Two Three*** () je kriminalistički roman američkog pisca Mortona Freedgooda, originalno objavljen pod psuedonimom John Godey 1973. godine. Radnja se događa u njujorškoj podzemnoj željeznici i prikazuje kako četvorica ljudi naoružanih automatima zauzimaju jedan od vlakova i, prijeteći likvidacijom putnika, traže od gradskih vlasti da im isplati otkupninu od milion dolara. Roman, koji je inspiraciju pronašao u tada aktualnoj eksploziji kriminala u New Yorku, ali i sličnim terorističkim incidentima u svijetu, je brzo zaokupio pažnju hollywoodskih producenata, pa je 1974. snimljen istoimeni film, koji je kasnije dobio dva istoimena remakea - kao američko-kanadski TV-film 1998. godine i kao hollywoodski film 2009. godine.
Thieves Like Us (film)

***Thieves Like Us*** (), ponekad poznat i pod naslovom ***Svi smo mi lopovi***, je američki igrani film snimljen 1974. godine u režiji Roberta Altmana. Po žanru je mješavina kriminalističkog i filma ceste, a predstavlja adaptaciju istoimenog romana Edwarda Andersona, odnosno remake crno-bijelog filma *[[They Live By Night]]* iz 1949. godine. Protagonist, koga tumači Keith Carradine, je mladić osuđen za ubistvo koji 1930-ih za vrijeme Velike depresije zajedno sa nekoliko kriminalaca bježi iz zatvora te se priključuje njihovoj bandi koja pljačka banke. Radnja prikazuje kako se zaljubi u kćer vlasnika benzinske pumpe (čiji lik tumači Shelley Duvall) te razmišlja o tome da se okane kriminala i počne živjeti poštenim životom, ali ga okolnosti stalno vraćaju njegovim kolegama, što će na kraju imati tragične posljedice. *Thieves Like Us* karakterizira nedostatak bilo kakve tradicionalne filmske muzike, odnosno jedinu muzičku podlogu pružaju pjesme koje likovi slušaju preko radio-stanica.

## Uloge
* Keith Carradine ... Bowie
* Shelley Duvall ... Keechie
* John Schuck ... Chicamaw
* Bert Remsen ... T-Dub
* Louise Fletcher ... Mattie
* Tom Skerritt ... Dee Mobley

## Reference

## Vanjske veze
* 
*
The Scarlet Blade

***The Scarlet Blade*** () je britanski pustolovno-historijski film snimljen 1963. godine u režiji Johna Gillinga. Radnja se događa u Engleskoj 1648. godine pred kraj građanskog rata. Protagonist, koga tumači Jack Hedley, je pripadnik rojalističke vojske koji kralja Charlesa I (čiji lik tumači Robert Rietti) pokušava izbaviti iz parlamentarskog zarobljeništva. *The Scarlet Blade*, iako snimljen u produkciji studija Hammer Films sa relativno niskim budžetom i bez pretjeranih ambicija, se od sličnih ostvarenja isticao držanjem za historijske činjenice, a što se odrazilo i kroz nedostatak tradicionalnog hepi enda.   for Hammer Film Productions.

## Glavne uloge
* Lionel Jeffries ... Pukovnik Judd  
* Oliver Reed ... Kapetan Tom Sylvester  
* Jack Hedley ... Edward Beverley, Skrletna oštrica  
* Robert Rietti ... Kralj Charles I
* June Thorburn ... Claire Judd  
* Michael Ripper ... Pablo  
* Harold Goldblatt ... Jacob  
* Duncan Lamont ... Major Bell  
* Clifford Elkin ... Philip Beverley  
* Suzan Farmer ... Constance Beverley  
* John Harvey ... Narednik Grey  
* Charles Houston ... Drury

## Vanjske veze
*
*
Saraband

***Saraband*** je igrani film snimljen 2003. u koprodukciji Švedske i još nekoliko evropskih zemlaja, odnosno u režiji Ingmara Bergmana, kome je to bilo posljednje ostvarenje u filmografiji. Predstavlja nastavak njegovog znamenitog filma *[[Prizori iz bračnog života]]*. U njemu Liv Ullman i Erland Josephson ponavljaju uloge nekadašnjih supružnika, a radnja, podijeljena u deset poglavlja sa prologom i epilogom, prikazuje kako se, decenijama nakon rastanka, ponovno sreću i suočavaju sa iskušenjima koja im donose njihova već odrasla djeca.

## Uloge
* Liv Ullmann – Marianne
* Erland Josephson – Johan
* Börje Ahlstedt – Henrik
* Julia Dufvenius – Karin
* Gunnel Fred – Martha

## Vanjske veze
* 
* 
* 
* 
*
La Belle Équipe

***La Belle Équipe*** () je francuski crno-bijeli igrani film snimljen 1936. godine u režiji Juliena Duviviera. Po žanru je drama, a protragonisti su petorica siromašnih radnika koji zajedno kupe srećku koja vrijedi 100.000 franaka, a tako dobiveni novac odluče zajednički uložiti u lokal koga će zajedno voditi. Radnja prikazuje kako harmonija među drugovima prestaje kada se dvojica od njih - koje tumače Jean Gabin i Charles Vanel - zaljube u jednu te istu ženu (koju tumači Viviane Romance).

*La Belle Équipe* se ponekad navodila kao alegorijski komentar na aktualna politička zbivanja u tadašnjoj Francuskoj, odnosno raspad koalicije Narodnog fronta. U svakom slučaju, film je u svojoj originalnoj verziji imao izuzetno mračan kraj gdje se prijatelji međusobno ubijaju. Producentima se to nije svidjelo te su Duvivieru naložili da snimi novu, vedriju završnicu. Originalna verzija filma je prikazana tek 2006. godine.

## Važnije uloge
* Jean Gabin ... Jean alias Jeannot
* Charles Vanel ... Charles Billot alias Charlot 
* Raymond Aimos ... Raymond alias Tintin
* Charles Dorat ... Jacques
* Raphaël Médina ... Mario
* Micheline Cheirel ... Huguette, Mariova zaručnica
* Viviane Romance ... Gina, Charlesova supruga
* Marcelle Géniat ... Huguetteova baka
* Fernand Charpin ... policajac Antomarchi
* Raymond Cordy ... pijanica
* Charles Granval ... Otac Guilard

## Reference

## Vanjske veze
*
Malizia 2mila

***Malizia 2milla*** ili ***Malizia 2000*** () je italijanska filmska komedija snimljena 1991. godine u režiji Salvatorea Samperija. Predstavlja nastavak popularnog filma *[[Malizia]]* iz 1973. godine. Protagonistica, čiji lik tumači Laura Antonelli, je bivša sobarica koja nepunih dvadesetak godina živi u sretnom braku sa svojim nekadašnjim poslodavcem (čiji lik tumači Turi Ferro. Radnja prikazuje kako u njihovu kuću dolazi arheolog čiji se 15-godišnji sin u nju zagleda, te je pokuša zavesti i sa njom započinje bizarnu igru manipulacija.

Dok se za *Maliziju* tvrdi da je od Antonelli učinila veliku filmsku zvijezdu, za nastavak se često navodi kako joj je uništio karijeru. Film je neslavno propao i kod kritike i kod publike. Antonelli je kasnije tvrdila da se,. pod pritiskom režisera koji ju je nastojao učiniti što mlađom, podvrgla plastičnoj operaciji koja joj je izazvala alergijsku reakciju i unakazila lice. To je dovelo do sudskog procesa, a u međuvremenu je Antonelli uhapšena zbog posjedovanja droge, a kasnije dugi niz godina provela u duševnim bolnicama.

## Vanjske veze
* 
* Scheda su ''Malizia 2mila'' su Comingsoon.it
Law & Order (sezona 10)

Dolje se nalazi popis epizoda američke TV-serije ***[[Law & Order]]*** od premijere 10. sezone u sezoni (1999–2000).

## Format
Na početku ove sezone glavnoj postavi se pridružio Jesse L. Martin kao Ed Green. Na kraju sezone Steven Hill je napustio glavnu postavu.

## Uloge

### Glavne
* Jerry Orbach – Lennie Briscoe 
* Jesse L. Martin – Ed Green
* S. Epatha Merkerson – Anita Van Buren
* Sam Waterston – EADA Jack McCoy
* Angie Harmon – ADA Abbie Carmichael
* Steven Hill – DA Adam Schiff 

### Epizodni
* Dann Florek kao Donald Cragen (Epizoda 14)
* Carolyn McCormick kao dr. Elizabeth Olivet (Epizoda 2)
* Carey Lowell kao ADA Jamie Ross (Epizoda 5)

## Epizode




## Izvori i napomene